“เสี่ยเจริญ” ปิดโต๊ะเทนเดอร์ฯ TIC ส่ง “อาคเนย์ แมนเนจเม้นท์” กวาดหุ้น 68%
"เสี่ยเจริญ" ปิดโต๊ะเทนเดอร์ฯ TIC ส่ง "อาคเนย์ แมนเนจเม้นท์" กวาดหุ้น 68% จากเป้า 100%
21 ส.ค. 2561

บริษัท ไทยประกันภัย จำกัด (มหาชน) หรือ TIC แจ้งผ่านตลาดหลักทรัพย์แห่งประเทศไทย (ตลท.) ว่า เมื่อวันที่ 17 ส.ค.ที่ผ่านมา บริษัทได้รับสำเนาแบบรายงานผลการซื้อหุ้นของบริษัท จากบริษัท อาคเนย์ แมนเนจเม้นท์ จำกัด บริษัทในเครือของนายเจริญ สิริวัฒนภักดี หรือ เสี่ยเจริญ ซึ่งเป็นผู้ทำคำเสนอซื้อ ตามที่ได้รายงานไปก่อนหน้านี้ “เสี่ยเจริญ”ส่ง”อาคเนย์”แบ็กดอร์ TIC ตั้งโต๊ะเทนเดอร์ฯ34.24บ.พร้อมปรับโครงสร้างสู่โฮลดิ้ง
โดยบริษัท อาคเนย์ แมนเนจเม้นท์ จำกัด สามารถซื้อหุ้น TIC ได้ทั้งสิ้นจำนวน 15,962,860 หุ้น คิดเป็นสัดส่วน 67.93% จากที่เสนอซื้อหุ้นทั้งหมด 23,499,283 หุ้น คิดเป็น 100%
ทั้งนี้บริษัท อาคเนย์ แมเนจเม้นท์ จำกัด ได้ทำคำเสนอซื้อหุ้น TIC ทั้งหมดระหว่างวันที่ 6 ก.ค.-14 ส.ค.61 โดยเสนอซื้อที่ราคาหุ้นละ 34.24 บาท